**Нұх ханым**

Ол сіз кездестіретін барлық адамдардың анасы, бірақ біз оның нақты қашан дүниеге келгенін білмейміз. Бүгінгі таңда әлемнің барлық адамдары - азиялық, африкалық немесе кавказдық - өз тегін осы әйелден іздей алады. Ол жер зорлық-зомбылыққа толы кезеңде өмір сүрді.

Бұл жұмбақтың жауабы Хауа ана емес, Хауа анадан кейін кем дегенде он ұрпақ кейін өмір сүрген адам. Киелі кітапта ол тек «Нұхтың әйелі» деп аталады, сондықтан біз оны Нұх ханым деп атайық.

Оның күйеуі Киелі кітапта 50-ден астам рет аталады. Ол бізге: «Нұх замандастарының арасында әділ де кінаратсыз, Құдаймен тығыз байланыста жүрген адам еді.» деп сипатталады. (Жаратылыс 6:9). Петір оны «әділдік уағыздаушы» деп атайды (1 Петір 3:20).

Құдай Нұхқа әлемді топан сумен құртатынын айтқанда, ұзындығы 137 метр қайық жасау керектігін айтты. 120 жыл бойы Нұх халқын Құдайдың келе жатқан соты туралы ескертті, бірақ оны ешкім тыңдамады. Адамдар күйеуін мазақ еткенде Нұх ханымға қаншалықты қиын болғанын елестете аласыз ба – күйеуі нәтижесіз уағыз айтудан шаршаған кезде, Нұх ханым оны үнемі жігерлендіріп тұруына тура келді. Оның ұлдарының да бірге ойнайтын «жақсы» достары болмады. Дегенмен ол осы уағызшының балаларын тәрбиелеуде бірінші дәрежелі жұмыс жасаған болуы керек, өйткені әлем жойылған кезде Құдай оның үш ұлын құтқарып алды.

Ақырында Нұх жануарларды, әйелін, ұлдарын және олардың әйелдерін кемеге жинайтын күн келді. 40 күн мен түн жаңбыр жауып, содан кейін, жер толықтай құрғап біткенше тағы 150 күн күтті.

Нұх ханым шынымен де осы аяттың мысалы болып табылады: «Сонымен, сүйікті бауырластарым, табанды болып, сенімдеріңнен айнымай, Иеміздің ісін әрдайым молынан істей беріңдер! Өйткені Иемізбен жүріп атқарған еңбектеріңнің бекер еместігін біліп алдыңдар.» (Қор. 1-х. 15:58).